<classify> KATIBU Mkuu, Wizara ya Maji, Profesa Kitila Mkumbo amesema serikali imetenga zaidi ya Sh milioni 950 katika Wilaya za Kondoa na Chemba, mkoani hapa kuchimba visima vya maji kupunguza tatizo la maji katika maeneo mbalimbali katika wilayani hizo.Amesema wizara hiyo ipo katika kutekeleza malengo ya Ilani ya CCM 201520, inayolenga kuboresha upatikanaji wa maji mjini na katika miji mikuu ya wilaya na miji midogo na miradi ya kitaifa kufikia asilimia 95 ifikapo mwaka 2020.Alisema lengo lake ni kuhakikisha maji yanapatikana katika wilaya hizo kabla ya kushuhudia utiaji saini wa kukarabati mradi wa maji wa Ntomoko baina ya Mamlaka ya Majisafi na Usafi wa Mazingira Duwasa na Kampuni ya Kichina ya China Railway Seventh Group Company Limited CRSG.Profesa Mkumbo alisema azma ya serikali, ni kuhakikisha malengo hayo yanafikiwa kwa kujenga, kupanua na kukarabati miradi ya maji katika maeneo mbalimbali ya miji nchini zikiwemo wilaya hizo ambazo nazo zitafaidika na mradi mbalimbali ya maji.Alisema katika kutekeleza miradi mbalimbali ya maji wilayani Kondoa, serikali inakusudia kuchimba visima 28 vya maji katika maeneo mbalimbali ya wilaya hiyo.Alisema hadi sasa kati ya visima hivyo, visima 18 tayari vimeshachimbwa na serikali tayari imeshalipa Sh milioni 229 wakandarasi wa kuchimba visima.Alisema baada ya kuwalipa fedha hizo, serikali inaamini kwamba wakandarasi hayo watakamilisha visima 10 vilivyobaki ili wananchi wa wilaya hiyo wapate huduma ya maji kwa ajili ya matumizi mbalimbali.Kuhusu mradi ya maji katika Wilaya ya Chemba, alisema wilaya hiyo ipo kwenye orodha ya miji 28 nchini na mmoja wa Zanzibar ambazo zitapata maji kutokana na mkopo nafuu wa Sh trilioni 1.2.Alisema katika kuhakikisha wananchi wa Chemba wanapata maji, serikali imeingiza wilaya hiyo katika orodha ya miji hiyo ambayo itapata kwa ajili ya wnaanchi wake.Alisema katika mgao wa mkopo huo, halmashauri ya Chemba itapata takribani Sh bilioni 11 kwa ajili ya kusambaza maji katika maeneo mbalimbali katika wilaya hiyo.Alisema pamoja na kupatikana fedha hizo tatizo la kutopatikana maji ardhini wilayani Chemba ni kubwa lakini kutokana na uhusiano wa asili baina ya Chemba na Kondoa, itabidi kutumia njia ya kuchukua maji wilaya mama.Alisema tatizo hilo ni kubwa kutokana mkandarasi kwa ushauri wa mtalaamu mshauri walijaribu kuchimba maji chini ya ardhi hadi kufikia mita 300, lakini hajaona maji.Hivyo kutokana na ukaribu wa Wilaya ya Kondoa na Chemba, basi italazimika kufanya namna ya kutafuta maji katika Wilaya ya Kondoa ili kusaidia Wilaya ya Chemba.Wizara hiyo pamoja na kutekeleza lengo la kufikia asilimia 95 katika mji, bado ina lengo lingine la kufikia asilimia 85 ya wananchi wanaopata huduma ya maji safi na salama katika maeneo ya vijijini ifikapo mwaka 2020.  <topic>: kitaifa 